România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 15.01.2018, în cadrul şedinţei extraordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.6 din 11.01.2018, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 14 consilieri, dintrun număr de 15 în funcţie. Adunarea fiind legal costituită poate să-şi înceapă lucrările cuprinse la ordinea de zi.

Doamna secretar arată că următorul consilier, urmând ordinea alfabetică, pentru a fi desemnat preşedinte de şedinţă, este d-nul Divile Sergiu. Supusă la vot, această propunere, se aprobă cu cele 14 voturi pentru.

Preşedintele desemnat preia lucrările dând citire ordinii de zi:

1. Proiect de hotărâre privind desemnarea preşedintelui de şedinţă, pentru o perioadă de 3 luni.

Iniţiator Primarul comunei, Iacob Gheorghe

1. Proiect de hotărâre privind utilizarea excedentului bugetar pentru acoperirea temporară a golului de casă în anul 2018.

Iniţiator primarul comunei Iacob Gheorghe

Domnul preşedinte supune la vot ordinea de zi, votarea s-a făcut prin ridicare de mâini, nefiind voturi contra sau abţineri, se declară aprobată în forma prezentată.

Se dă citire proiectului de hotărâre privind utilizarea excedentului bugetar pentru acoperirea temporară a golului de casă în anul 2018.

Pentru o bună cunoaştere a dispoziţiilor acestui proiect de hotărâre, se dă cuvântul doamnei contabil, Adăscăliţei Camelia.

Doamna contabil arată că această sumă constituie excedent al anului 2017, sumă repartizată prin HGR României, pentru achitarea Sentinţelor Judecătoreşti- în cazul nostru, pentru achitarea debitului la S.C. ROSSAL Roman. După ce se achită acest debit, suma trebuie reintregită, din bugetul anului acesta.

Domnul primar arată că prin HGR s-au alocat fondurile necesare achitării debitelor prevăzute în S.C. definitive. Aceste sume trebuiau cheltuite în luna decembrie 2017, dar, tot prin HGR s-a dispus sistarea plăţilor, urmând ca anul următor, aceste sume să constituie excedente.

Domnul preşedinte de şedinţă arată că, în situaţia în care SC Rossal solicita tot debitul, la zi, ar fi primit întreaga sumă prin HGR.

Domnul primar arată că nu se putea solicita întreaga sumă, motivat de faptul că ultimele luni de plată, nu constituiau arierate.

Domnul preşedinte de şedină arată că ar trebui să urmărim, mai mult, ca S.C. Rossal să nu încarce facturile la plată şi nu în ultimul rând să se propună o restricţionare a cantităţii de gunoi colectată de la fiecare gospodărie, să se încerce o informare a efectuării selecţiei gunoiului sau o altă variantă, pentru a se reduce cantitatea de gunoi colectată şi implicit a valorii facturilor.

Domnul primar arată că nu se încarcă facturile şi este bine de cunoscut faptul că, de săptămâna viitoare se trece la selectarea gunoiului. Se colectează gunoiul în puctele de colectare, existente pe fiecare sat, iar atunci vom vedea impactul.

Domnul preşedinte constată că nu mai sunt înscrieri la cuvânt, supune la vot, acest proiect de hotărâre.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 14 voturi pentru.

Ordinea de zi fiind parcursă, se declară închise lucrările acestei şedinţe.

Preşedinte de şedinţă,

Consilier, Divile Sergiu

Întocmit, Secretar Lungu T.